***Anna Christie*** er en amerikansk romantisk dramafilm fra 1930, regissert av Clarence Brown og produsert av Metro-Goldwyn-Mayer. I hovedrollene spiller Greta Garbo, Charles Bickford, George F. Marion og Marie Dressler. Filmen handler om en tidligere prostituert som forelsker seg, men får problemer når fortiden hennes blir kjent. 

Manus er skrevet av Frances Marion, basert på Broadway-teaterstykket *Anna Christie* (1921), skrevet av Eugene O'Neill. Dette hadde tidligere vært filmatisert som en stumfilm i 1923.

Filmen markerte Garbos talefilmdebut, og hun ble nominert til Oscar for beste kvinnelige hovedrolle for rolletolkningen sin. Garbo spilte også hovedrollen i en tyskspråklig versjon av filmen, som ble utgitt i 1931.

Handling
--------

Chris Christofferson, en alkoholisert, gammel skipper på en pram i New York, mottar et brev fra sin tjue år gamle datter Anna "Christie" Christofferson (spilt av Greta Garbo) som forteller at hun ønsker å reise fra Minnesota for å flytte inn hos faren sin. Chris hadde forlatt datteren sin femten år tidligere, og hun ble oppdratt av slektninger som bodde på en gård på landsbygda i Minnesota. Chris har aldri sett datteren sin, siden den gang.

Anna Christie ankommer, en følelsesmessig såret kvinne med en skjult fortid, etter å ha vært prostituert i to år - etter å ha flyktet fra gården hvor hun ble veldig overarbeidet og deretter voldtatt. Hun flytter til lekteren for å bo hos faren, som en natt redder Matt fra havet. Anna og Matt blir forelsket, og hun har de beste dagene sine i livet. Men når Matt foreslår ekteskap, er hun motvillig og hjemsøkt av fortiden. Matt insisterer, og ønsker at Anna endelig skal fortelle ham sannheten om seg selv.

Medvirkende
-----------

Greta Garbo
* Greta Garbo som Anna Christie
* Charles Bickford som Matt Burke
* George F. Marion som Chris Christofferson
* Marie Dressler som Marthy Owens
* James T. Mack som Harpe-Johnny
* Lee Phelps som bartenderen Larry

Priser og nominasjoner
----------------------

| År | Pristittel | Kategori | Nominert | Resultat | Ref. |
| --- | --- | --- | --- | --- | --- |
| 1930 | Oscar | Beste regi | Clarence Brown | Nominert |  |
| Beste kvinnelige hovedrolle | Greta Garbo | Nominert |
| Beste kinematografi | William H. Daniels | Nominert |

Andre versjoner
---------------

En tyskspråklig versjon av filmen ble utgitt i 1931. I hovedrollene spilte Greta Garbo, Theo Shall, Hans Junkermann og Salka Viertel.

Referanser
----------

1. ↑  «The 3rd Academy Awards» **(engelsk)**. Academy of Motion Picture Arts and Sciences. Arkivert fra originalen 21. mars 2016.

Eksterne lenker
---------------

* (en) *Anna Christie* på Internet Movie Database Rediger på Wikidata

* (no) *Anna Christie* hos Filmfront Rediger på Wikidata

* (sv) *Anna Christie* i Svensk Filmdatabas Rediger på Wikidata

* (da) *Anna Christie* i Danmark Nationale Filminstitut Rediger på Wikidata

* (en) *Anna Christie* på AllMovie Rediger på Wikidata

* (fr) *Anna Christie* på Allociné Rediger på Wikidata

* (nl) *Anna Christie* på MovieMeter Rediger på Wikidata

* (en) *Anna Christie* på Turner Classic Movies Rediger på Wikidata

* (en) *Anna Christie* på American Film Institute Rediger på Wikidata

* (en) *Anna Christie* på Rotten Tomatoes Rediger på Wikidata

  

Portal: Film

|  |  |
| --- | --- |
| Oppslagsverk/autoritetsdata | Encyclopædia Britannica
 |